cyanic-selkie/wikianc huggingface dataset:
Fanodan olan atlet
Fanodan olan atlet, Qalib Gənclik və ya Lisippo di Fano — Qalib Gəncliyin tədqiqi və konservasiyası 1980-ci ildən 1990-cı illərə qədər davam edir və klassik bürünc üzərində araşdırmalara və qədim Aralıq dənizi mütəxəssislərinin Getty Muzeyi ilə əməkdaşlığına əsaslanır. Bütün heykəl bir parçada töküldü; bu tökmə texnikası "itirilmiş mum" üsulu adlanır.
Haqqında
1972-ci ildə Münhen qalereyasının sahibi Heinz Herzer və Volker Kinnius Rudolph Stappın konservasiya layihəsi haqqında hesabat yazdılar. Rudolph Stapp qədim tunclar üzrə ixtisası ilə tanınan Victorious Youth ilə heykəl üzərində işlərə başladılar. Tuncdan qabığı çıxarmaq üçün metalda müxtəlif cızıqlar buraxdılar. Heykəli təmizləmək üç ay çəkdi.
Haşimi Universiteti
Haşimi Universiteti (الجامعة الهاشمية) — İordaniyanın Əz-Zarqa vilayətinin mərkəzi olan Əz-Zarqa şəhərində yerləşən ali təhsil müəssisəsi. Universitetin rəhbəri Kamal Bani Hanidir.
Coğrafi mövqeyi
Haşimi Universiteti Zarqa şəhərində iki beynəlxalq avtomobil yoluna paralel olan bir yerdə yerləşir. Əsas qapısı olan Qərb darvazası Əmmanı Mafraq və İrbid ilə, oradan da Suriya ilə bağlayan beynəlxalq yola açılır. Cənub darvazası isə Əz-Zarqa və oradan da İraq və Səudiyyə Ərəbistanı istiqamətinə gedən yola açılır.
Tarixi
19 may 1991-ci ildə Haşimi Universitetinin təsis edilməsi haqqında Kral Fərman versə də, Universitetdə təhsil 16 sentyabr 1995-ci ildə başlanmışdır.
Ərazisi
Universitetin kampusunun ümumi sahəsi 8519 hektar təşkil edir.
Tədris
thumb|Universitetin prezidenti [[Kamal Bani Hani]] Universitetdə bakalavr və magistr təhsili təqdim edir.
Təhsildə kredit saat sistemini tətbiq edilir. Hər bir kolleci öz kredit sayına sahibdir. Universitet İordaniyada İki-Yay-Semester sistemini tətbiq edən ilk universitetdir.
Universitetdə İordaniyalı olmayan tələbələrin universitetə yazılmasına imkan verən beynəlxalq qəbul proqramı da təklif olunur.
Uğurları
Universitet bərpa olunan enerji və ali təhsil sahəsində əldə etdiyi uğurlara görə birinci sinif müstəqillik əldə etmişdir.
Kitabxanası
Universitetin zəngin kitabxana fondu var. Kitabxanada müxtəlif elm sahələrinə aid kağız daşıyıcıda təxminən 250 min, kompüterləşdirilmiş məlumat bazasında isə 430 milyard sənəd var. Kitabxana ayrıca, RFID sistemi ilə kitabların dövriyyəsini təklif edir.
Xarici əlaqələri
Haşimi Universiteti Beynəlxalq Universitetlər Birliyinin, İslam Dünyası Universitetləri Federasiyasının, Aralıq dənizi Universitetləri Birliyinin, Ərəb Universitetləri Assosiasiyasının üzvüdür.
Reytinqi
Haşimi Universiteti elmi tədqiqat fəaliyyətinə görə Yaxın Şərqdəki ən yaxşı universitetlər arasında 10-cu sırada yer almış və dünyanın ən yaxşı 300 universitetindən biri olmuşdur. Universitet BRİCS və İnkişaf etməkdə olan ölkələr arasında 2017-ci ildə 251-300-cü sıralarda yerləşmişdir.
Müsəlman Xalq Respublikası Partiyası
Müsəlman Xalq Respublikası Partiyası və ya İslami Xalq Respublikaçı Partiyası — Şiə din adamlarından biri və Azərbaycan türkü olan Ayətullah Şəriətmədari ilə assosiasiya edilən qısaömürlü partiya. Partiya İslam inqilabı dönəmində, yəni 1979-cu ildə islamçı və teokrat İslami Respublikaçı Partiyasına qarşı olaraq daha mötədil və liberal xüsusiyyətlər üzərində qurulmuşdu.
Tarixi
Partiya 1979-cu ilin martında bazar tacirlərinin, orta təbəqəyə məxsus siyasətçilərin və Xomeyninin əsas rəqibi hesab edilən Böyük Ayətullah Şəriətmədariyə bağlı din adamlarının iştirakı ilə yaradılmışdır. İslami Respublika Partiyasından fərqli olaraq, Müsəlman Xalq Respublikası Partiyası kollektiv dini rəhbərliyi üstün tuturdu və bu prinsipi ilə Xomeyninin rəhbərliyinə qarşı çıxırdı. Partiya, Azərbaycan türkləri ilə assosiasiya olunmaq və onlar üçün etnik haqlar tələb etməklə yanaşı, inqilabi komitələrin qanunsuz davranışlarını və inqilab məhkəmələrinin sərt cəzalandırmalarını tənqid edirdi və dünyəvi təşkilatlarla əməkdaşlıq etməyə hazır olduğunu bildirir, mətbuatın hər kəsə açıq olmasını tələb edirdi. Partiyanın yaradılmasından qısa müddət sonra onun Kərəc, Ərak, Savə, Ərdəbil və Xalxaldakı qollarına hücumlar həyata keçirildi.
1979-cu ilin noyabrından etibarən bu partiya və onun düləmə sinfindən olan məsləhətçisi Şəriətmədari (o, rəsmi şəkildə partiya üzvü deyildi) bütün İranda yeni kontitusiyaya qarşı çıxan şəxslərin birləşdiyi partiyaya çevrildi. Bu konstitusiya yaxın zamanda keçiriləcək referendumda səsverməyə çıxarılmalı idi. Bu məsələlər fonunda 6 dekabrda Ruhulla Xomeyni Şəriətmədari ilə görüşdü və bəzi iddialara görə, ona "ultimatum "verdi.
Yeni konstitusiyaya və etnik məsələlərə partiyanın münasibəti
Partiya bütün İran xalqını sıralarına qoşulmağa çağırsa da, üzvləri əsasən Azərbaycan əyalətlərinin sakinləri və Tehranda bazarda çalışan Azərbaycan türklərindən təşkil edilmişdi. Partiyanın proqramında ölkənin bütünlüyünü nəzərə almaqla bütün etnik azlıqlara haqlarının verilməsi nəzərdə tutulurdu. Həmçinin bütün böyük əyalətlərin öz parlamentlərinin olması tələb edilir, eyni zamanda bu tələblər təkcə Azərbaycan türkləri üçün yox, digər etnik azlıqlar üçün də istənilirdi. Partiyanın qəzeti farsca dərc edilsə də, daha çox Azərbaycanln məsələləri ilə maraqlanırdı və hakimiyyətin ədəmi-mərkəziyyət prinsipinə əsaslanmasını istəyirdi. Şəriətmədari partiyanın rəsmi şəkildə rəhbəri və ya üzvü olmasa da, yaxın əlaqələrə sahib idi və onun oğlu Həsən partiyanın rəhbərlərindən biri idi. Həm partiya, həm də Şəriətmədari vilayəti-fəqih, yəni bütün hakimiyyətin bir ali dini lider ətrafında cəmləşdirilməsinə və yeni dini konstitusiyaya qarşı idi. Bəzən partiya ilə Şəriətmədari arasında müəyyən narazılıqlar da yaşanırdı. Məsələn, İranın konstitusiyasını yazmalı olan Mütəxəsislər Məclisinə olan seçkilərdə onların fikirləri ziddiyyət təşkil etdi. Şəriətmədari konstitusiyanın komitə tərəfindən hazırlanmasına etiraz edir, bunun əvəzinə konistitusiyanın tamamilə seçilmiş üzvlərdən olan assambleya tərəfindən müəyyənləşdirilməsini tələb edir və seçkilərə boykot etməyə çağırırdı. Lakin partiyanın Azərbaycandakı yerli qolu konstitusiyanın etnik haqları təmin edəcəyinə inamının  ümidin az olmasına və məhdud çərçivəyə baxmayaraq, seçkilərdə iştirak etmək istəyirdi.
Mütəxəsislər Məclisi toplanarkən partiyanın Azərbaycan qolu aktiv şəkildə Azərbaycanda Əyalət Məclisinin qurulmasını təbliğ edirdi. 1979-cu ilin sentyabrında partiyanın Azərbaycan qolu olan Azərbaycan Birləşmiş Xalq Partiyası əyaləti təmsil etmək üçün parlament təşkilatı qurmağa çağırdı. Azərbaycan olan məşhur siyasətçilərdən Müqəddəm Marağayi Mütəxəsislər Şurasında bu layihəni təqdim etdi. Yerli partiyanın müraciətində bildirilirdi:"Əyalət Məclisinin və İran Xalq Məclisinin yaradılması bütün hakimiyyətin mərkəzi hökumətin əlində cəmləşməsini önləyəcək və mərkəzi əyalətlərin qərarverici gücünü zəiflədəcək. Belə bir qurumun yaradılması İran xalqları arasında əsl bərabərliyə nail olunmasına yardım edəcək."Brenda Şaffer bu bəyanəti belə dəyərləndirir:"Bu fəaliyyət və bəyanat İranda əyalətlərin və azlıqların təmsilçiliyinin genişləndirilməsi istəyini və Azərbaycanın vilayətlər üçün geniş qərar qəbul etmə səlahiyyəti istəyini nümayiş etdirir."
Təbriz üsyanı və MXRP-ın iştirakı
Yeni kontitusiyanın referenduma çıxarılması ərəfəsində Təbrizdə Şəriətmədarinin adından guya onun konstitusiyanın dəstəklənməsi barədə fətva verdiyini bildirən saxta xəbərlər yayıldı. İnsanlar bunun saxta olduğunu sonradan başa düşdülər və bu Təbrizdə böyük etirazlara və ya üsyana yol açdı. Bundan sonra müxtəlif bölgələrdən insanlar Təbrizə axın edərək növbəti günə MXRP tərəfindən təyin edilmiş mitinqə hazırlaşmağa başladılar. Elə bu zaman Şəriətmədarinin Qumdakı evinə hücum edildiyi və onun mühafizəçilərindən birinin öldürüldüyü xəbəri insanları daha da qəzəbləndirdi. Beləliklə, 6 dekabr mitinqi təkcə təzə konstitusiyaya yox, eyni zamanda da Şəriətmədarinin evinə edilmiş hücuma etiraza çevrildi. Hökumət orqanlarına hücum edən təbrizlilər Təbriz radiosunu da ələ keçirdilər. Nümayişçilərin tələbləri və hərəkətlərinin intensivliyi göstərir ki, konstitusiya məsələsi və Şəriətmədarinin üzərinə hücum onların rejim əleyhinə fəaliyyətləri üçün təkan rolunu oynayırdı. Etirazın əsas səbəbləri sırasına Azərbaycan əyalətlərinə göndərilən məmurların təyinatı və mətbuat məsələsi idi. Etirazçıların mülki hava limanını ələ keçirməsindən sonra şəhərdə olan ordu etirazçılara müdaxilə etməkdən imtina etdi. Bundan başqa, şəhərdəki ordu birləşmələrindən bəziləri, xüsusən hərbi hava qüvvələrinə mənsub olan əsgərlərin bir qismi etirazçılara qatıldılar və Şəriətmədarini dəstəkləməyə başladılar.
Təbrizdəki əhalinin üsyanı qısa bir müddət ərzində Urmiya və Ərdəbildə də etirazlar başladı. Yerlərdəki MXRP qolları Şəriətmədarini Xomeyni ilə olan mübarizəsində dəstəklədiklərini bildirirdilər. Təbrizdəki etirazlardan ruhlanan Urmiya sakinləri kommunikasiya qülləsini ələ keçirməyə çalışsalar da, bunu son anda bacara bilmədilər. Ərdəbil yaxınlığındakı Germi məntəqəsində yerli əhali bütün hakimiyyət orqanlarını ələ keçirməyi bacardı. Həbsxanadakı bütün məhbuslar azad edildi və onların yerinə inqilabdan sonra yaradılmış İnqilab Keşikçiləri Korpusunun yerli mənsubları həbs edildi.
Şəriətmədarinin müraciətindən sonra 9 dekabr tarixində təbrizlilər ələ keçirdikləri obyektləri hökumət qüvvələrinə təhvil verdilər. Hakimiyyəti ələ alan Xomeyni tərəfdarları MXRP-ın mərkəzlərinə basqınlar etməyə və onun aktivistlərini həbs etməyə başladı. Onlara edilənin elanın saxta olmasını başa düşdükdən sonra etirazçılar yenidən rabitə qülləsini və digər yerləri ələ keçirdilər. Bundan sonra 5 həftə olar mühüm obyektləri öz əllərində saxlamağı bacardılar. Etirazçıların bəxti onda gətirmədi ki, Təbriz ətrafında olan və o dövrdə Xomeynini dəstəkləyən Tudəyə rəğbət bəsləyən bir əsgər Təbrizdəki rabitə qülləsinin fəaliyyətini məhdudlaşdırdı. Bununla da, Təbrizdəki üsyançıların xalqa müraciəti və onları səfərbər etməsi çətinləşdi. Buna baxmayaraq, 13 dekabrda Təbrizdə 700 min insan Şəriətmədarini dəstəkləyən nümayiş keçirdi. Etirazçıların tələblərindən biri də qeyri-azərbaycanlı əsgərlərin vilayət ərazisindən çıxarılması idi. 12 yanvar 1980-ci ildə MXRP-ın 11 liderinin edam edilməsindən və İnqilab Keşikçiləri Korpusunun partiyanın ofislərini ələ keçirməsindən sonra toqquşmalar daha da artdı. Şəriətmədari Xomeyninin MXRP-ni rəsmən ləğv etmək tələblərini qəbul etmədi. Şəriətmədari rejimin partiyanı ləğv etmək tələbinə kinayə ilə cavab verdi və bildirdi ki, mövcud hökumət siyasəti çərçivəsində buna ehtiyac yoxdur, çünki “özü bütün siyasi partiyaları amerikalı, sionist və antiinqilabçı kimi qələmə verə, onları qanunsuz elan edə bilər”; o, hakimiyyətin bu etiketlərdən istifadə edərək MXRP-yə böhtan atmaq cəhdlərini nəzərdə tuturdu. MXRP heç vaxt formal olaraq buraxılmayıb.
Brenda Şaffer 1979-cu ilin dekabrında yaşananları İrandakı Azərbaycan türklərinin yeni rejimə münasibətinin formalaşmasında mühüm rol oynadığını bildirməkdədir. O, yazır ki, Azərbaycan türkləri inqilabın onların dillərinə və kültürlərinə olan qadağaları ləğv edəcəyini düşünsələr də, bunda çox optimistik olduqlarını başa düşdülər. Həmçinin Azərbaycan türklərinin - xüsusən yaşlı və mühafizəkar olanların - hörmət etdiyi Ayətullah Şəriətmədarinin alçaldılması və kənarlaşdırılması yeni hökumətdən narazılığın daha da güclənməsinə yol açdı. Ervand Abrahamianın inqilabdan sonrakı ilkin seçkilərdə Azərbaycan bölgəsində seçkilərə qatılmanın aşağı səviyyədə olmasını yazmasına istinad edən Brenda Şaffer bunun Azərbaycan türklərinin seçkidə iştirakla hansısa dəyişikliyə nail ola bilməyəcəklərini düşünməsi ilə əlaqələndirir.
Partiyanın fəaliyyətini sonlandırması
1980-ci illin yanvarında Şəriətmədari rəsmi olaraq özünün MXRP ilə əlaqəsinin olmadığını elan etdi və Qumda onun tərəfdarları ilə Xomeyni tərəfdarları arasında baş vermiş toqquşmadan sonra virtual ev həbsinə salındı. Onun köməkçilərinin bir çoxu həbs edildi. Xomeyninin rəhbəri olduğu İslami Republikaçı Partiyası MXRP-in qapadılması üçün etirazlar təşkil etməyə başladı və nəticədə MXRP özünün fəaliyyətini durdurduğunu elan etməyə məcbur oldu. Yanvar ayından etibarən partiya artıq mövcud deyildi. Bundan bir neçə ay sonra partiyanın aktiv üzvlərindən bəziləri Təbrizdə edam edildilər.
Ayətullah Şəriətmədarinin sonu
Təbrizdəki hadisələrdən sonra Ayətullah Şəriətmədari müsahibələr verməyi və bəyannamələr yayınlamağı dayandırdı. Buna baxmayaraq, onnu Qumdakı evinə hər gün yüzlərlə ziyarətçi gəlirdi ki, onların çoxu da Azərbaycan əyalətlərindən idi. Xomeyni İraqla müharibəni dayandırmaq məsələsində uğursuz olduqdan sonra Şəriətmədari tərəfdarları arasında müharibə əleyhinə danışmağa başladı. Bunu özünə qarşı təhdid kimi dəyərləndirən Xomeyni 1982-ci ilin aprelində Şəriətmədarinin rejimə qarşı sui-qəsdə qarışdığını bildirdi. Əslində isə Şəriətmədari bu sui-qəsd barədə eşitsə də, ona qatılmamış və əhəmiyyət verməmişdi. Brenda Şaffer, Şəriətmədarinin din adamlarının aktiv siyasətə qarışmasına qarşı olması və azərbaycanlı tərəfdarlarının onun Xomeyni ilə siyasi mübarizəyə girməməsindən tez-tez şikayət etmələrinə əsaslanaraq sui-qəsdə qarışmadığını bildirir. 1980-ci illin yanvarında Şəriətmədari rəsmi olaraq özünün MXRP ilə əlaqəsinin olmadığını elan etdi və Xomeyni Şəriətmədarini alçaldaraq Böyük Ayətullah rütbəsindən məhrum edib ev həbsinə saldırdı. Hətta ona tibbi yardımın edilməsini da qadağan etdirdi və nəticədə aprel 1986-cı ildə Şəriətmədari vəfat etdi. Bir çox azərbaycanlı onun ölümündə Xomeynini ittiham edirdi. Hələ 1982-ci ildəki hadisələr zamanı Şəriətmədarini dəstəkləmək üçün Təbrizdə etiraz nümayişləri təşkil edilmiş və minlərlə azərbaycanlı Quma gələrək Şəriətmədariyə onu dəstəkləməyə hazır olduqlarını bildirmişdilər. Lakin o, onları sakitləşdirmiş və evlərinə yola salmışdı.
Karl Qustaf Pilo
Karl Qustaf Pilo (Carl Gustaf Pilo; ) — İsveç portret rəssamı.
Erkən həyatı
Karl Qustaf Pilo 1711-ci ildə rəssam Olaf Pilo (Pijhlow) və Beata Yonsdotter Salstedtin ailəsində, İsveçin Södermanland, Nyköping yaxınlığındakı Runtun kilsəsinə yaxın olan Gekşeter fermasında anadan olmuşdur. Karyerası haqqında ilk məlumatlar həyatında müasir olan iki mənbə arasındakı fikir ayrılıqlarına görə bir çox uyğunsuzluğu ehtiva edir. Ehtimal ki, Drottninqholm və Stokholm sarayında dekorativ rəssam kimi bir gənc rəssam kimi həyatını qazanan atasından ilk təlimini almışdır, baxmayaraq ki, digər mənbələr Stokholmda Krisman adlı bir rəssamdan təhsil aldığını göstərir. Pilonun təhsili 1723-cü ildə Stokholmda başlanmışdır.
Pilonun karyerası sənət rəssamı kimi başladı. 1731-ci ildə tələbə oldu. Alman tarixçi-coğrafiyaşünası Anton Fridrix Byuşiqə (1754) görə, Pilo Almaniyadan Vyanaya 1734–36 köçüb; lakin bu məlumat, Pilonun Skandinaviyadan heç vaxt ayrılmadığını iddia edən Tur Uennberq (1794) ilə ziddiyyət təşkil edir. Belə ki, bu məlumata Pilo, əksinə 1735-ci ildə yeni yaradılan İsveç Rəsm Akademiyasında təhsil alıb. O, güman ki, 1733-cü ilə 1738 arasında rəssam işləyib.
Yaradıcılığı
1738–1741-ci illərdə Skonedə yaşayıb. Burada bəlkə də, Sokonenin iki nəcib ailəsində (Levengaupt ailəsi və Baron Malte Ramel ailəsi) bir rəssam kimi çalışıb. O dövrün pastoral rəsmləri bəzi əşyalar üzərində zərgərlik də çəkə biləcəyini göstərir. O, səlahiyyətli bir portret rəssamı hesab olunurdu və bildirilir ki, qrafinya Louenhaupt dul qadına böyük bir ailə fotoşəkili yazıb. Bu illər ərzində Skonede də portretlər çəkib, baxmayaraq ki, işinin keyfiyyəti, karyerasının bu mərhələsində heç peşəkar təlimat aldığını göstərmir.
340 px|right|thumb|III Qustavın tacqoyması
1741-ci ilin əvvəlində Pilo Skoneni tərk edərək Kopenhagenə, Danimarkaya köçdü. Özü ilə birlikdə Danimarkaya, Ramel iqamətgahındakı bir qubernator olan Şarlotta Ameli Dorota Desmarez və gələcək həyat yoldaşı K. Q. Almerə tövsiyə məktubu gətirdi. Almer, Kopenhagendəki Milli Kadet Akademiyasında (Landkadetakademiet) dil müəllimi idi. 4 aprel 1741-ci ildə akademiyada rəsm müəllimi kimi işləməyə başladı, Danimarka zadəganlarının övladlarına, kral səhifələrinə və kursantlarına dərs keçmişdir.
Danimarkada portret rəssamı olaraq karyerasına davam etdi. Böyük həvəslə Böyük Britaniyanın vəliəhd şahzadəsi, gələcək Danimarkanın kralı V Frederikin, həyat yoldaşı Luizanın, 1742-ci ildə yüz yaşlı xristian Yakobsen Drakenberqdən və 1743-cü ildə başqa bir Kristian Lerxin portretini aldı. 1740-cı illərdə sənətkarlığını inkişaf etdirməyə yönəltdi. və ehtimal ki, 1744-cü ildə modeldən çıxdı. Tezliklə Akademiyada vəzifələri genişləndi; 28 iyun 1745-ci ildə rəsm təlimatlarının rəhbəri oldu və Kral VI Kristian üçün portret hazırlamağa başladı. 1745–1747-ci illərdə o, Danneskold-Samsoe və Adam Qottlib Moltkenin qrafinya Luiza Sofinin portretlərində göründüyü kimi Rokokonu sənət əsərlərinə daxil etməyə başladı.
1748-ci ildə Pilo Markus Tuşer və Yohann Fridrix Gerhard ilə birlikdə Kral Danimarka Rəssamlıq Akademiyasının (Det Kongelige Danske Kunstakademi) qabaqcılı kimi İncəsənət və Rəssamlıq Akademiyasına professor təyin edildi. Akademiya daha sonra Birjanın arxasında Poçt Ofisinin (Postamtz) binasında yerləşirdi və sonra memar və kral inşaat ustası Nikolay Eigtved tərəfindən idarə edildi və nəzarət edildi. 1748-ci ilin yayının sonunda Akademiya Eigtved ofislərinin yerləşdiyi Kristianborg Sarayındakı vəliəhd şahzadəsinin tövlələrinin üstündəki mərtəbəyə qalxdı və model məktəbi Gammelstrandda davam etdirdi, burada akademiyanın keçmiş rəhbəri Jeronimo Miani studiyanı qurdu. Eigtved, o dövrdə Akademiyada bəzi nəzarət həyata keçirən ilk Dane, 1751-ci ildə Akademiyanın ilk direktoru oldu .
Akademiya Şarlottenburqa köçdü və Fransız Akademiyasından ilham alaraq 30 mart 1754-cü ildə Kral Danimarka Rəssamlıq Akademiyasına həsr olunmağa başladı. Pilo, Aigved deyil, V Frederiki salamladı. Aigtved bir neçə gün sonra direktor vəzifəsindən uzaqlaşdırıldı və rəhbərlik fransız Jak Francis Yozef Saliyə keçdi. Pilo həmin il Akademiyanın üzvü oldu.
1757-ci ildə, neoklassizm populyar bir üslub olaraq rokokonu əvəz etməyə başladı və işi kölgə və işıq effektlərinə vurğu, modellərin imicinə böyük diqqət ilə daha romantik və dramatik oldu. Dəyişən tərzinə ilham verən başqa bir qaynaq, Rembrandtın və 17-ci əsrin digər böyük holland ustalarının əsərlərini, Moltkenin əsərlərini və bu illər ərzində toplanmış kral rəsm əsərlərini öyrənmək üçün ilk imkan idi. Pilo, həmçinin 1758–1759-cu illərdə Danimarkaya səfər edən fransız rəssamı Louis Toquetdən ilham aldı.
Seyfəddinkuh (Həştrud)
Seyfəddinkuh — İranın Şərqi Azərbaycan ostanının Həştrud şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 21 nəfər yaşayır (5 ailə).
Osvald Kyapp
Osvald Kyapp(Osvald Käpp; ) — Estoniya güləşçisi, Olimpiya mükafatçısı.
Kyapp 1928-ci ildə Amsterdam Yay Olimpiya Oyunlarında yüngül çəkidə yarışaraq qızıl medalı qazandı.
Sövməəyi-Səng (Həştrud)
Sövməəyi-Səng — İranın Şərqi Azərbaycan ostanının Həştrud şəhristanı ərazisinə daxil olan kənd.
Əhalisi
Kənddə 2006-cı il siyahıya alınmaya görə 55 nəfər yaşayır (8 ailə).
Dnestryanı Respublika Günü
Dnestryanı Respublika Günü — qərbdə müstəqillik günü və ya milli gün kimi olaraq bilinən Dnestryanı respublikasının rəsmi bayramı. Bu tarix hər il 2 sentyabrda qeyd olunur.
Rac bir centlmen oldu (film, 1992)
Raju Ban Gaya Gentleman (Devnagari: राजू बन गया जेन्टलमैन, mənası: Rac bir centilmen oldu) komediya janrında olan bir Bollivud filmidir. Filmin rejissoru Əziz Mirzədir. Filmin əsas rollarında Şahrux Xan, Cuhi Çavla, Nana Patikar və Amrita Sinq yer almışdır. Şahrux filmdə Rac Mathur rolunu ifa edir. O yeni iş tapmaq üçün yaşadığı Darjilinq şəhərindən Bombeyə gələn yenicə məzun olmuş gənc mühəndisdir. Film 13 Noyabr 1992-ci ildə tamaşaçılara təqdim edilmişdir. Həmçinin həmin gün Cuhi Çavla ad gününü, 25 yaşını qeyd etmişdir.
Musiqi
Musiqilərin müəllifi Çətin-Lalitdir.
Eduardo Riedel
Eduardo Riedel — Braziliya Sosial Demokratiya Partiyasına bağlı olan braziliyalı siyasətçi və iş adamı.
Həyatı
2022-ci ildə Braziliyada keçirilən seçkilərdə Mato Grosso do Sul qubernatoru seçilib.
NGC 7289
NGC 7289, Yeni Baş Kataloqda qeydə alınmış qalaktikadır. Göy üzündə Cənub Balığı bürcü istiqamətində yerləşir. S0 tipli. tərəfindən ildə  ölçülü  vasitəsilə kəşf edilmişdir.
Gənclər sədası
Gənclər sədası — Çar dövründə Bakıda Azərbaycan və rus dillərində nəşr olunan həftəlik qəzet. "Qafqaz müsəlman mütəəllimlərinin mərkəzi komitəsinin" mətbu orqanı idi.
İlk nömrəsi 1917-ci il oktyabrın 9-da çıxan qəzetin nəşri həmin ilin sonunadək davam etmişdir. 6 səhifəlik qəzetin 3 səhifəsində Azərbaycan dilində materiallar, qalan 3 səhifədə isə həmin yazıların rus dilinə tərcüməsi verilirdi. Bakıda Nikolayevski küçəsində, "İsmailiyyə" binasında yerləşirdi. Qəzetin əsas məzmunu Qafqazda elm və təhsilin inkişafı, müəllimlərin üzləşdiyi çətinliklər və ədəbi şəxsiyyətlərin təbliği idi. Ölkədəki siyasi vəziyyətlə əlaqədar olaraq qəzet yarandığı il də nəşrini dayandırır.
Benjamin adası (Alyaska)
Battlşip adası — ABŞ-nin Alyaska ştatı ərazisində yerləşən ada. Ada 1880-ci ildə ABŞ Hərbi Dəniz Qüvvələrinin kapitanı Lester Berdsli tərəfindən adlandırılır. Feyvorit boğazın şərq sahilində, Cunodan 40 km şimal-qərbdə yerləşir. Bu ad 1976–1981-ci illərdə ABŞ Geoloji Tədqiqat Xidməti tərəfindən təstiqlənmiş və 1981-ci ildə ABŞ Coğrafi Adlar İnformasiya Sisteminə daxil edilmişdir.
Benjamin adasının uzunluğu 2,4 km, eni isə 0,8 km-dir. Sentinel adasında yerləşən mayakdan təxminən 1,21 kilometr şimalda və Şimal adasından 0,4 kilometr cənubda yerləşir. Feyvorit boğazının ən şimal adalarından biridir. Ada piknik və kempinq üçün istifadə olunur.
Yabanı təbiət
Benjamin adasının sahillərində Qozbel balinalar və dəniz şirləri yaşayır. 2005-ci ildən adada sığın müşahidə edilir.
Milli Dəniz Balıqçılıq Xidməti ilə Alyaska Fairbanks Universiteti arasında birgə layihə həyata keçirmiş, dəniz şirlərini öyrənmək üçün adada kameralar yerləşdirmişdir.
Tonadeh (Həştrud)
Tonadeh — İranın Şərqi Azərbaycan ostanının Həştrud şəhristanı ərazisinə daxil olan kənd.
Beyker adası (Alyaska)
Beyker adası — Aleksandr arxipelaqına aid olan, Alyaskanın cənub-şərqində yerləşən ada. Uels Şahzadəsi adasının qərb sahillərində yerləşir. Qonşu adalar: şimal-qərbdə Noyes, şimalda Lulu və cənub-şərqdə Suemes adası. Kiçik San Juan Batista və Sent İqnas adaları Beyker adası ilə Uels Şahzadəsi adasının qərb sahili arasında yerləşir. Adanın sahəsi 115,1 km²-dir. Daimi əhalisi yoxdur.
Adanı 1741-ci ildə görən ilk avropalı rus tədqiqatçısı Aleksey Çirikov olmuşdur. Ada 1879-cu ildə Amerika təbiətşünası Vilyam Doll tərəfindən Markus Beykerin (1849–1903) şərəfinə adlandırılmışdır.
Detroit: Become Human
Detroit: Become Human 2018-ci ildə Quantic Dream tərəfindən hazırlanmış və Sony Interactive Entertainment tərəfindən nəşr olunan macəra videooyunudur. Süjet xətti üç androidi izləyir. Xidmətçi androit olan Kara (Valori Karri) öz sahibindən qaçaraq, özünün yeni kəşf etdiyi hissiyyatını araşdırır və sahibinin gənc qızını qoruyur. Konor (Brayan Dekart) şüurlu androidləri ovlamaqla tapşırıqlandırılmışdır. Markus (Cesse Uilyams) isə özünü digər androidləri köləlikdən xilas etməyə həsr etmişdir.
Detroit: Become Human "Quantic Dream"in 2012-ci ildəki Kerinin rol aldığı Kara texnologiya nümayişi əsasında hazırlanıb. Mühiti araşdırmaq üçün tərtibatçılar Detroytə səyahət ediblər. Oyunun yazıçısı və rejissoru Devid Keyc ssenarini 2 ildən çox bir müddətə tamamlamışdır. Oyun üçün yeni bir oyun mühərriki yazılmış, çəkiliş və animasiyaların hazırlanmasından öncə yüzlərlə aktyorla kastinq edilmişdir. Filip Şepard, Nima Fəxrara və Con Paesano müvafiq olaraq Kara, Konor və Markus obrazları üçün müsiqi bəstələmişlər. Oyun 2018-ci ilin May ayında PlayStation 4, 2019-cu ilin Dekabr ayında isə Microsoft Windows platforması üçün buraxılmışdır.
Detroit: Become Human tənqidçilər tərəfindən ümumən çox yaxşı rəy almışdır. Təndiqçilər oyunun mühitini, vizual effektlərini, hekayəsini, əsas obrazlarını, obrazları səsləndirənləri, oyundakı seçimlərin hekayəyə olan təsirini və blok-sxem özəlliyini tərifləməklə paralel hərəkət nəzarətini, tarixi və tematik alleqoriyaların yanlış idarə olunmasını və süjet və personajların aspektlərini tənqid etmişlər. Oyun, Quantic Dream şirkətinin ən uğurlu buraxılışı olmaqla yanaşı, həm də 6 milyonu keçməklə ən çox satılan oyunu olmuşdur.
Gameplay
thumb|upright=1.4|Konor, azyaşlı qızı girov götürən androidlə danışıqlar aparır. Oyunçuya cari vəziyyəti həll etmək üçün fərqli dialoq seçimləri verilir.|left Detroit: Become Human üçüncü şəxs baxış bucağı ilə oynanılan bir macəra oyunudur,  hansı ki, müəyyən edilmiş və idarə oluna bilən perspektivə tabe olur. Oyunda oynanıla bilən çoxlu obrazlar mövcuddur. Əgər oyunçulardan biri ölərsə, hekayə onsuz davam edir. Buna görə də oyunda hər hansısa bir oyunçunun ölməsinə görə "Game Over" (oyun bitdi) mesajı göstərilmir.
Mihrimah Sultan (III Muradın qızı)
Mihrimah Sultan (d. 1579 - ö. ?) — Osmanlı sultanı III Murad ın qızı.
Həyatı
Paşanın 1618-ci ildə vəfat etməsiylə, Mihrimah Sultan elə həmin il Çərkəz Mehmed Paşa yla evləndirildi. Ancaq əri nigahdan dərhal sonra Şam bəylərbəyliyi ilə paytaxtdan uzaqlaşdırıldı. 1621-ci ildə Mehmed Paşa qübbə vəzirliyi ilə paytaxta çağırıldı və IV Murad dönəmində sədarətə gətirildi. 9 aylıq sədarətin ardından Tokat ordugahında anidən vəfat etdi və Mihrimah Sultan ikinci dəfə dul qaldı.
Covanni Verqa
Həyatı
Covanni Verqa 1840-cı ildə Siciliyanın Kataniya şəhərində liberal zadəgan ailəsində anadan olmuşdur. Yaradıçılığının ilk illərinə vətənpərvər və sentimental- melodic ruhda qələmə aldlğı “Dağlardaki karbonarilər”, “Laqunalarda”, “Gülnahkar”, “Eros” və “Yeva” kimi romanlarla ədəbiyyata gələn Verqa sonraki dövürlərdə yaxından bələd olduöu Siciliya kəndinin ağır güzəranını təsvir edən məşhur “verist” novellalarını yaratmışdır.
Ölümdən sonra edam
Ölümdən sonra edam — artıq vəfat etmiş və dəfn olunmuş şəxsin edam cəzası kimi mutilyasiya proseduru. Bu, cəsədin eksqumasiyası və ritual "edamı" ilə əlaqələndirilir. Bu akt bəzən mərhumun dirilməsi ehtimalına maneə kimi, bəzən məğlub olmuş düşmənin cəsədini ələ salmaq, bəzi hallarda isə cinayətkarın artıq öldüyü halda cəzanın "gecikmiş" formada icrası kimi tətbiq olunurdu.
Covanni Verqa
Həyatı
“Verizm” (italiyanca vero- həqiqi deməkdir) bir cərəyan kimi İtalyanın ədəbi mühitinə inqilabi metod, yeni ideologiya kimi daxil olmuşdur.
Ölümdən sonra edam
Bəzi xristianlar hesab edirdilər ki, qiyamət günü ölülərin dirilməsi üçün cəsədin bütövlükdə şərqə – tarnıya tərəf baxaraq dəfn edilməsi lazımdır. Əgər bədənin parçalanması bütöv bir cəsədin dirilməsi ehtimalını dayandırırdısa, ölümdən sonra edam cinayətkarı cəzalandırmağın effektiv bir yolu hesab edilirdi.
Covanni Verqa
Həyatı
XX əsrin 80- ci illərində verizm bütün İtaliyada yayaılaraq ölkənin aparıçı əbədi məktəbinə çevrilmişdir. Sicilidiyada bu məktəbin baniləri Covanni Verqa və Luici Kapuana ilə yanaşı, F.De Poberto və bədii yaradıçılığına bu cərəyanla başlayan L.Pirandello, Napolidə M.Serao, S.Di Cakomo və R.Brakko, Sardeniyada Q.Deledda, Abrutsoda C.Campoli və bəzi ilkin novellaları ilə Q.D`Annuntsio, Toskanada isə R.Fiçini kimi tanınmış yazışılar öz əsərlərində doğma əyalətlərinin sosial- psixoloji problemlərini parlaq gerçəkliklə əks etdirirdilər.
1922-ci ildə vəfat etmişdir.
Yaradıçılığı
Covanni Verqa “Çöllərin həyatı”, 1880; “Kənd novellaları” 1983, topluları böyük müşahidə qabiliyyəti əsasında və kəskin reallizmlə yazılmışdır. Sadə balıqçı ailsinin uğursuz taleyindən bəhs edən “Malavolyalar ailəsi” romanı italyan bədii nəsrinin klassik nümunəsi sayılır.
Anceti
250px|thumb|right|Nomun [[Aşağı Misir|Aşağı Misirdə xəritəsi.]] Busiris və ya Anceti ("lələkli şahin"), — Qədim Misirdə inzibati rayon (nom). Busiris Aşağı Misirdə yerləşirdi və regionda sayca doqquzuncu nom idi. Misirşünaslıqda bu ad müxtəlif şəkildə oxunur və transliterasiya edilir. Bunlara "Anceti", "Aneceti", "Anetzi" və "Ati" daxildir. Tədqiqatda bu nom adətən "L09" adlandırılır.
İspaniya U-19
İspaniya U-19 — İspaniyannın 19 yaşlıaradək komandasıdır. Bu komanda 1909-cu ildə yaranıb. İlk rəsmi oyunu İsveçrə U-19
millisi ilə oyun olub. Bu oyun İspaniyanın qələbəsi ilə qurtarıb.
Filarioz
Filarioz — Filarioidea cinsinə aid olan parazitar qurdlarının törətdiyi parazitar xəstəlik. Onlar qara milçək və ağcaqanad kimi qanla qidalanan həşəratlar tərəfindən yayılır və helmintozlar adlanan xəstəliklər qrupuna aiddir.
Bu parazitlər vəhşi təbiətdə Cənubi Asiyanın, Afrikanın, Cənubi Sakit okeanın və Cənubi Amerikanın subtropik hissələrində mövcuddur. Onlara Avropa və ya ABŞ kimi mülayim iqlimi olan bölgələrdə rast gəlinmir.
Filarial qurdlarla yoluxmuş şəxslər, onların periferik qanında mikrofilariyanın aşkar edilib-edilməməsindən asılı olaraq ya "mikrofilaraemik" və ya "amikrofilaraemik" kimi təsvir edilə bilər. Filariaz mikrofilaria hallarında ilk növbədə periferik qanda mikrofilariyanın birbaşa müşahidəsi ilə diaqnoz qoyulur. Gizli filarioz amikrofilaraemik hallarda klinik müşahidələr əsasında və bəzi hallarda qanda dövran edən antigenin tapılması ilə diaqnoz qoyulur.
Növləri
Bədənin təsir etdiyi hissədən asılı olaraq filarial qurdları üç növə bölünürlər:
Adətən bir toxumada qalan yetkin qurdlar mikrofilariya kimi tanınan erkən sürfələr formalarını insanın qanına buraxırlar.
Simptomları
Limfatik filariozın ən yayılan simptomu fil xəstəliyidir - dərinin və altdakı toxumaların qalınlaşması ilə ödəm. Bu ağcaqanad dişləmələri ilə ötürülən ilk xəstəlikdir. Fil xəstəliyi limfa sistemində parazitlər məskunlaşdıqda baş verir. Fil xəstəliyi zamanı əsasən aşağı ətraflar, nadir hallarda qulaqlar və selikli qişalar təsirlənir. Bununla belə, müxtəlif növ filarial qurdlar bədənin müxtəlif hissələrinə təsir göstərir — Vuchereria bancrofti ayaqlara, qollara, vulvaya, döşlərə və xayaya təsir göstərə bilər (hidroselin əmələ gəlməsinə səbəb olur), Brugia timori isə nadir hallarda cinsiyyət orqanlarına təsir göstərir. Fil xəstəliyinin xroniki mərhələlərində olanlar adətən mikrofilariyalardan (amikrofilariyalardan) azad olurlar və tez-tez mikrofilariyalara, eləcə də yetkin qurdlara qarşı mənfi immunoloji reaksiyalara malikdirlər. Dərialtı qurdlar səpgi, köpəşmələr, həmçinin hiper və hipopiqmentasiyalı ləkələri ilə özünü göstərir.
Onchocerca volvulus gözlərdə özünü göstərir və dünyada korluğun əsas səbəblərindən biri olan "çay korluğuna" (onxoserkoz) səbəb olur. Seroz boşluq filariozu qarın ağrısı ilə yanaşı, dərialtı filariozlara bənzər simptomlarla özünü göstərir, çünki bu qurdlar dərin toxumalarda da yaşayır.
Diaqnozu
thumb|Dirofilaria immitis (Ürək qurdları) lenfomalı bir itin limfa düyünlərində mikrofilarialar. Bu körpə nematod xərçəngin çoxsaylı əlamətlərini göstərən yetişməmiş orta və böyük limfositlərdən ibarət bir torbada yerləşir.
Filarioz adətən nazik və qalın qan yaxmalarında mikrofilariyanın müəyyən edilməsi ilə diaqnoz qoyulur. Barmağı sancdıqda barmaq ucunun kapilyarlarından qan alınır; qan nümunəsi üçün daha böyük damarlar istifadə edilə bilər, lakin ciddi vaxt məhdudiyyətlərinə riayət edilməlidir.
Qan ötürücü həşəratların qidalanma fəaliyyətini əks etdirən uyğun vaxtda götürülməlidir. Məsələn ağcaqanad tərəfindən daşınan V. bancrofti — gecə qan ğötürmək üçün üstünlük verilən vaxtdır. Loa loa maral milçəyi tərəfindən daşınır - gündüz qan ğötürmək üçün üstünlük verilir. Bu diaqnostik üsul yalnız qanı ağciyərlərdən dəriyə daşıyıcı kimi istifadə edən mikrofilariyalar üçün uyğundur.
M. streptocerca və O. volvulus kimi bəzi filarial qurdlar qandan istifadə etməyən mikrofilariyalar əmələ gətirir; onlar yalnız dəridə yaşayırlar. Bu qurdlar üçün diaqnoz dəri hissələrinə əsaslanır və istənilən vaxt həyata keçirilə bilər.
Konsentrasiya üsulları
Müxtəlif konsentrasiya üsulları tətbiq olunur: membran filtri, Knott konsentrasiyası üsulu və çökmə üsulu.
Diaqnoz qoymaq üçün dövran edən filarial antigenləri aşkar edən polimeraza zəncirvari reaksiya və antigenik analizlər də mövcuddur. Sonuncular amikrofilaraemik hallarda xüsusilə faydalıdır. Spot antigen testləri daha həssasdır və gecə vaxtı yox istənilən vaxt test etməyə imkan verir.
Limfa düyünlərinin aspiratı və şiloz maye də mikrofilariyaya səbəb ola bilər. KT və ya MRT kimi tibbi görüntüləmə, şilyoz mayedə filarialı aşkar edə bilər.
Müalicəsi
Tövsiyə olunan müalicə ivermektin ilə birləşdirilmiş albendazoldur. Dietilkarbamazin və albendazolun birləşməsi də təsirlidir. Dərmanların yan təsirləri arasında ürəkbulanma, qusma və baş ağrıları var. Dərmanlar insanın sağlamlığı üçün vacib olsa da, düzgün gigiyena da tələb olunur.
2003-cü ildə fil xəstəliyinin müalicəsi üçün geniş yayılmış antibiotik - doksisiklin təklif edilmişdir.
Tədqiqat qrupları
2015-ci ildə Uilliam K. Kampbell və Satoşi Omura ivermektinin daha təkmilləşmiş formasında limfatik filariazın baş verməsini azaldan avermektin dərmanının kəşfinə görə fiziologiya və tibb üzrə həmin il Nobel mükafatına layiq görülmüşdülər.
Heyvanlarda
Filariasis həmçinin mal-qara, qoyun və it kimi ev heyvanlarına da təsir edə bilər.
Miraxur Əhməd Paşa
Miraxur Əhməd Paşa (ö. 1618) — Osmanlı sultanı III Mehmed və I Əhməd in dönəmlərində müxtəlif vəzifələrdə xidmət etmiş dövlət xadimi.
Əsli və saraya necə alındığı bilinmir. Əndərun da yetişmişdir. Təhsilini tamamladıqdan sonra Şahzadə Mehmed in xidmətinə alınmışdır. 1595-ci ildə şahzadənin taxta çıxmasıyla öncə ikinci miraxuru, daha sonra baş çuxadarı olmuşdur. Ardından saraydan ayrılaraq Mosul bəylərbəyliyinə, ardından Rumeli bəylərbəyliyi nə gətirilmişdir. 1604-cü ildə Sultan Murad ın qızlarından Mihrimah Sultan la evlənsə də, bəzi mənbələrdə onunla 1601-cu ildə artıq evli olduğu qeyd olunur.
Bir müddət sonra Şam bəylərbəyliyi ilə paytaxtdan uzaqlaşdırıldı. Çox keçmədən 1618-ci ildə Şam da vəfat etmişdir. Övladının olub-olmadığı bilinmir.
Dall adası
Dall adası — Aleksandr arxipelaqına aid olan, Alyaskanın cənub-şərqində yerləşən ada. Uels Şahzadəsi adasının qərbində yerləşir. Təxminən 73 km uzunluğa və 14 km enə malikdir. Adanın sahəsi 657,9 km²-dir və bu göstərici ilə ABŞ-də 28-ci ən böyük adadır. Ən yüksək nöqtəsi dəniz səviyyəsindən 745 m yüksəklikdədir. Adanın ən cənub nöqtəsi Muson burnudur. Burun Alyaska ilə Kanadanın Britaniya Kolumbiyası əyaləti arasında dəniz sərhədi olan A-B xəttinin qərb ucu hesab olunur.
2000-ci il siyahıyaalınmasına əsasən ada əhalisinin sayı 20 nəfər olmuşdur.
Homo (dəqiqləşdirmə)
Homo aşağıdakı mənaları verə bilər:
Meyvəli buz
thumb|250px|Meyvəli buz
Meyvəli buz-Soyuq desert olub, donmuş içəcəkdən hazırlanır. Bəzən çay və ya meyvəli içəçəklərdən istifadə edilir.
Haqqında
Meyvəli buzu hazırlayan zaman mayenin donması üçün çubuqun ətrafına dolanır. Bəzən rəngləşdiricilərdən də qatırlar. Bəzi növ meyvəli buzlar isə stakana qoyulur, çubuqlar isə yanına qoyulur.
Tarixi
thumb|right İlk dəfə meyvəli buz 1905-ci ildə hazırlanıb. 11 yaşlı San-Fransiskolu Frenk İpperson stakanda qazlı suyu içərisindəki taxta qaşıqla unudub qoyub. Gecə temperaturun aşağı düşməsi ilə stakanda olan qazlı su donmuş və Frenk onu səhəri gün aşarlayır. O əvvəl buzu əritmək istəyir və qaşıqdan tutaraq onu çıxarır. Sonra eləcə yeyir. İlk dəfə 1922-ci ildə Oklends balesində yanğınsöndürənlərə təqdim olunur. 1923-cü ildə İpperson çubuqda donmuş buz üçün patent tələb edir. Bir neçə il sonra isə o Nyu-Yorkun Joe Lowe Company-yə onun hazırlanması üçün icazə verdi.
NGC 4348
NGC 4348, Yeni Baş Kataloqda qeydə alınmış qalaktikadır. Göy üzündə Qız bürcü istiqamətində yerləşir. Sbc tipli. tərəfindən ildə 47.5 sm (18.7 düymə) ölçülü  vasitəsilə kəşf edilmişdir.
Elşad İskəndərov
Elşad İskəndərov  — Dialoq və Əməkdaşlıq Uğrunda İslam Konfransı Gənclər Forumunun sədri ; Azərbaycan Respublikasının fövqəladə və səlahiyyətli səfiri ; Azərbaycan Respublikasının Dini Qurumlarla İş üzrə Dövlət Komitəsinin sədri (2012 -2014 )
Həyatı
21 may 1972-ci ildə Bakı şəhərində anadan olmuşdur. 1988-ci ildə Bakı şəhəri 8 saylı orta məktəbi qızıl medal ilə bitirmişdir. 1993-cü ildə Bakı Dövlət Universitetinin tarix fakültəsini fərqlənmə diplomu ilə bitirmişdir. 2002–2004-cü illərdə ABŞ-nin Kolumbiya Universitetində "Beynəlxalq Münasibətlər" ixtisası üzrə magistratura təhsili almışdır.
Ailəsi
Ailəlidir, 3 övladı — Hüseyn və Əli adlı oğlu, Leyla adlı qızı var.
Karyerası
1993–1995-ci illərdə Azərbaycan Milli Elmlər Akademiyasının "Tarix" qəzetinin redaktoru vəzifəsini icra etmişdir.
2000–2005-ci illərdə Azərbaycanın BMT-dəki Daimi Nümayəndəliyinin I katibi vəzifəsində çalışmışdır.
2004-cü ildə Dialoq və Əməkdaşlıq uğrunda İslam Konfransı Gənclər Forumunun Baş Katibi seçilmişdir.
2007-ci ildən İslam Konfransı Təşkilatı Dialoq və Əməkdaşlıq uğrunda gənclər forumunun İstanbulda yerləşən baş ofisində baş katib vəzifəsində çalışmışdır.
2009-cu ilin mart ayında Azərbaycan Respublikası Prezidentinin sərəncamı ilə Elşad İskəndərova Azərbaycan Respublikasının Fövqaladə və Səlahiyyətli Səfir rütbəsi verilmişdir.
31 may 2012-ci ildə Azərbaycan Respublikasının Dini Qurumlarla İş üzrə Dövlət Komitəsinin sədri vəzifəsinə təyin edilmişdir və 2 may 2014-cü ilədək bu vəzifədə çalışmışdır.
İctimai-siyasi fəaliyyəti
1995-ci ildə Azərbaycan Gənclər Təşkilatları Milli Şurasının təsisçilərindən olmuşdur. Sonrakı illərdə Milli Şuranın sədr müavini olmuşdur.
Dovkana (Urmiya)
Dovkana — İranın Qərbi Azərbaycan ostanının Urmiya şəhristanı ərazisinə daxil olan kənd.
Əhalisi
2006-cı il məlumatına görə kənddə 268 nəfər yaşayır (58 ailə).
Ramazan Məmmədov
Ramazan Salam oğlu Məmmədov  — Azərbaycan dilçisi, nəzəriyyəçi, pedaqoq, publisist, filologiya elmləri doktoru (2009), professor (2017), Rusiya Təbii Biliklər Akademiyasının həqiqi üzvü (2017)
Həyatı
Ramazan Salam oğlu Məmmədov 01iyul 1944-cü ildə Azərbaycan SSR-in Qax rayonunun Qum kəndində anadan olmuşdur. 1961-ci ildə Qum kənd orta məktəbini bitirmişdir. 1968–1973-cü ildə M.F. Axundov adına Rus dili və ədəbiyyatı İnstitutunda (indiki BSU) təhsil almış, institutu fərqlənmə diplomu ilə bitirmişdir. Təhsil aldığı illərdə V.İ.Lenin təqaüdçüsü olmuşdur.
1974–1977-ci illərdə M.V.Lomonosov adına Moskva Dövlət Universitetinin aspiranturasında təhsilini davam etdirmişdir. 1973–1991-ci illərdə BSU-da baş laborant, müəllim, baş müəllim, dosent, dekan müavini vəzifələrində işləmişdir. 1978-ci ildə M.V.Lomonosov adına MDU-da namizədlik dissertasiyası müdafiə edərək filologiya elmləri namizədi adını almışdır.
1980–1984-cü illərdə SSRİ Ali və Orta İxtisas Təhsili nazirliyinin göndərişi ilə Əfqanıstan Demokratik Respublikasında Kabil Universitetində dosent, kafedra müdiri, partiya təşkilatı katibi vəzifələrində işləmişdir.
1991-ci ildən 2014-cü ilədək Sumqayıt Dövlət Universitetində (SDU) dosent, kafedra müdiri vəzifələrində çalışmışdır.
2009-cu ildə "Azərbaycan və rus dillərində sözlərin fonetik strukturu" ("Фонетическая структура русского и Азербайджанского слова") mövzusunda doktorluq dissertasiyalarını müdafiə edərək filologiya elmləri doktoru elmi dərəcəsini almışdır.
2014-cü ilin may ayından Sumqayıt Dövlət Universitetində Elm və innovasiyalar üzrə prorektor vəzifəsində çalışan Ramazan Məmmədov dünyanın bir sıra ölkələrində keçirilən beynəlxalq simpozim, konfrans, forum və seminralarda iştirak etmişdir.
2016-cı ildə Rusiya Təbii Biliklər Akademiyasının (Alim, Müəllim və mütəxəssislərin Beynəl¬xalq Assosiasiyası) müxbir üzvü, 2017-ci ildə isə həqiqi üzvü seçilmişdir.
2017-ci ildə professor elmi dərəcəsin almışdır.
Sumqayıt Dövlət Universiteinin "Elmi xəbərlər" dərgisinin (Təbiət və texniki elmlər bölməsi, Sosial və humanitar elmlər bölməsi) baş redaktor müavini, "Azərbaycanda rus dili və ədəbiyyatı" elmi-metodiki və ictimai-publisistik dərginin redaksiya heyətinin üzvü, "Международный журнал эксперимен-тального образования" jurnalının Filologiya elmləri üzrə Ekspert Şurasının üzvüdür.
Ailəsi
Üç övlad atasıdır.
Yaradıcılığı
Ramazan Məmmədov Azərbaycan, rus və ingilis dillərində 150-dən artıq elmi, elmi-metodik və publisistik əsərin, həmçinin monoqrafiyavə dərs vəsaitinin müəllifidir. Ümumi dilçilik, fonetika və fonologiya, kontrastiv-tipoloji fonologiya, sosiologiya, elmi konflikltlər nəzəriyyəsi onun əsas maraq dairəsini təşkil edir.
Ramazan Məmmədovun araşdırmalarında rus dilinin tədrisi məsələləri, Azərbaycan və rus dillərinin müqayisəli tədqiqi aparıcı yer tutur.
"Azərbaycanlıların rusca nitqində fonetik interfesensiya" ("Фонетическая интерференция в русской речи азербайджанцев") adlı namizədlik dissertasiyasında (1978) fonetik interferensiya mexanizminin mahiyyəti açıqlanır, problemin sistemli şəkildə tədqiq olunmasının vacibliyi əsaslandırılır, Azərbaycan və rus dillərinin sait və samit sistemlərinin müqayisəli tədqiqi nəticəsində azərbaycanlıların rusca nitqlərində fonetik interferensiyanın potensial sahələri təyin edilir və potensial fonetik interferensiyanın nitq prosesində real aşkar olunması geniş dil materialı ilə təsvir edilir. Ramazan Məmmədovun "Azərbaycan və rus dillərində sözlərin fonetik strukturu" ("Фонетическая структура слова в русском и азербайджанском языках") adlı doktorluq dissertasiyası (2009) rus və Azərbaycan dillərində sait və samit səslərin qovuşuğunda iki fonetik əlamətin funksional yeri, rolu və qarşılıqlı əlaqələrinin hərtərəfli və dolğun tədqiqinə söykənən sait-samit sintaqmatikasının və bu əsasda da sözün fonetik strukturunun kontrastiv-tipoloji sistem araşdırılmasının nəzəri və praktiki məsələlərinə həsr edilmişdir. Sözün fonetik strukturu araşdırmada bir aspektdən – saitlərlə samitlərin nitq axınında damaq ahəngi, yaxud sözün fonetik simasını təşkil edən sait və samit səslərin tembr çalarlıqlarının həmcins və qeyri-həmcinsliyi baxımından tədqiq olunur. Tədqiqatda müqayisəli dilçiliyin Materiya və Funksiya, Səs və Hərf, Kontrastiv analiz və İnterferensiya, Sait və Samit, Sait-samit sintaqmatikası və Sözün fonetik strukturu və Sözün semantik strukturu kimi fundamental nəzəri-praktiki məsələlər sistemli təhlilə çəkilmiş və orijinal həllini tapmışdır.
Ramazan Məmmədov həmçinin 1988-ci il 27–29 fevral Sumqayıt hadisələrinin elmi-sosioloji tədqiqi ilə bağlı bir sıra tədqiqatların müəllifidir. Mövzuya həsr olunmuş silsilə məqalələri və monoqrafiyaları dünyanın müxtəlif dillərdə nəşr olunmuşdur.
Zənburəkçilər
Zənburəkçilər — Nadir şah Əfşarın ordusunda xidmət edən yüngül artilleriya bölməsi
Haqqında
Nadir şah Əfşarın ordusunda istifadə edilən kiçik və yüngül toplar zənburək adlanırdı. Zənburəklərin lülələrinin çapı Nadir şah qoşunlarında istifadə olunan ağır tüfənglərin çapından azacıq böyük olmaqla, orta topların çapından kiçik idi. Bu toplar lüləsinin əhatəsinə dolandırılmış tuğ və lüləsinin aşağısında olan mil və ox vasitəsilə şamdan adlanan yastığın üzərində bərkidilirdi. Sonra da bu yastıq dəvənin donqarları arasında bərkidilmiş dayaq üzərinə qoyulurdu. Zənburəklər dəvələr vasitəsilə daşınırdı. Onlardan istifadə zamanı dəvələr dizləri üzərinə yatırdılar və dəvələrin üzərindən götürülmədən onlardan atəş açılırdı. Hər dəvə yalnız bir zənburək aparırdı. Bunun üçün xüsusi dəvələr seçilir və həmin dəvələr zənburək daşınması üçün hazırlanırdı. Zənburəkçi dəvənin donqarının arxasında bərkidilmiş palanın üzərində oturaraq adətən sol əli ilə zənburəkin lüləsinin arxasından tutardı. Dəvənin sağ tərəfinə zənburəkin fitili, sol tərəfinə isə barıt və mərmi torbası asılardı. Mərmi torbasına 20-dək mərmi yükləmək olurdu. Atəş açılmasına başlanan zaman zənburəkçi dəvənin qatlanmış ayaqlarından birini açardı ki, atəşin qorxusundan dəvə asanlıqla ayağa qalxa bilməsin. Bundan başqa zənburək lüləsinin yastıq üzərində fırlanması dəvənin yerini dəyişmədən müxtəlif istiqamətlərə atəş açmağa imkan verirdi. Zənburəklərin atəş uzaqlığı çox da böyük deyildi. Bununla belə, atəşlərin yaratdığı gurultu qarşı tərəfdə vahimə yaratmağa kömək edirdi. Zənburəkçilər göy rəngli canlıq, geniş şalvar və uzun boğazı olan çarıq geyinirdilər. Başlarına isə yarıdan yuxarı konus şəklində daralan hündür papaq qoyurdular. Zənburəkçilər dəstəsi Nadir şahın topçu qüvvələrinin mühüm tərkib hissəsini təşkil edirdi və bu topların imkanlarından məharətlə istifadə edilməsi onların əhəmiyyətini xeyli artırırdı. Zənburəklərin silahlanmaya qəbul edilməsi də səfəvilər dövrünə aiddir. Tədqiqatçıların qənaətinə görə, hələ Şah Abbas dövründə bu toplardan istifadə edilməyə başlanmış və onun ilk strukturları yaradılmışdı. Amma səfəvilər qoşunlarında bu topların malik olduğu bütün imkanları reallaşdırmaq mümkün olmamışdı. Nadir şahın qoşunlarının tərkibində isə zənburəklərdən daha geniş və daha səmərəli istifadə olunması onların gərəkliliyini təsdiqlədi. Bunun nəticəsi kimi, müstəqil zənburəkçi strukturları formalaşdırıldı. Həmin strukturların təşkili də Nadir şahın öz qoşunlarının formalaşdırılmasına gətirdiyi yeniliklərdən biri idi.
Zənburəkçilər zənburəkçibaşına tabe olurdular. Nadir şahın qoşunlarında belə bir vəzifə mövcud idi. Zənburəkçilər başlarına yuxarıdan yarısı arxaya doğru ensizləşən papaqlar qoyurdular. Şah ordusunda Mehdi bəy Xorasani kimi məşhur zənburəkçibaşı faəliyyət göstərmişdi. O sonradan şahın fərmanı ilə Şrivan hakimi təyin olunmuşdu.
Duranlar
Duranlar və ya Taliqan Təvəqof əhli Təbrizli Mirzə Sadiq Müctəhidin ümməti olan bir münzəvi və zahid qrupdur. Duranlar adətən digərlərinə qaynayıb qarışmırlar. Onlar hər hansı bir müasirlik və ya texnologiya aspektlərinə qarşıdırlar. Duranlar Təbrizin Nobar məhəlləsindən Taliqan bölgəsinə köçmüşlər. Duranlar Taliqanın Montəzeran kəndində yaşayırlar. Duranlar çox varlıdırlar və Təbriz bazarında nüfuza malikdirlər.
Duranlar və Amerika Birləşmiş Ştatlarındakı Amiş təriqəti arasında qəribə bir oxşarlıq var.
Müzəffərilər dövləti
350px|thumb|Müzəffərilər dövləti (bənövşəyi)
Müzəffərilər dövləti (1314-1393) — İranda feodal dövləti.
Tarixi
Müzəffərilər dövləti Yəzd, Fars və Kirman əyalərlərini əhatə edirdi. Paytaxtı Şiraz şəhəri idi. Dövlət müzəffərilər sülaləsinin nümayəndələri tərəfindən idarə olunurdu. Sülalənin banisi Şərəf əd-din Müzəffər Elxani hökmdarı Qazan xanın minbaşısı və Yəzd yaxınlığındakı Məybur şəhərciyinin hakimi olmuşdur. Sonralar Elxanilər dövlətinin tənəzzülü dövründə müzəffərilər bütün Fars, Kirman və İraq-i Əcəmi özlərinə tabe etdilər. 1359-cu ildə Mübariz əd-din Məhəmməd (1314-1359) Azərbaycana hücum edib Təbrizi tutdu. Lakin bir həftədən sonra Azərbaycanı tərk etməyə məcbur oldu və tezliklə oğlu Şah Şüca (1359-1384) tərəfindən öldürüldü. Şah Şücanın ölümündən sonr Müzəffərilər dövləti parçalandı. Teymur 1393-cü ildə sonuncu müzəffəri hökmdarı Mənsuru (1387-1393) məğlub edib Müzəffərilər dövlətinə son qoydu.
Mədəniyyəti
Müzəffərilər dövlətində iqtisadi və mədəni həyat nisbətən inkişaf etmiş, şəhərlərdə, xüsusilə Şirazda abadlıq işləri aparılmışdı. Hafiz Şirazi Müzəffərilər dövlətində yaşayıb yaratmışdır.
Qranita
300px|thumb|Nanəli qranita Nanəli qranita Siciliyalı desert. Buzlu, şəkərli, meyvə qarışıqlı desertidir.